ПРЕДЛОГ ЗАКОНА

О ИЗМЕНАМА И ДОПУНИ ЗАКОНА О УПРАВЉАЊУ ОТПАДОМ

Члан 1.

У Закону о управљању отпадом („Службени гласник РС”, бр. 36/09, 88/10 и 14/16), у члану 38. став 9. мења се и гласи:

„Постројења која у обављању своје делатности врше ко-инсинерацију отпада, а за која се издаје интегрисана дозвола, могу поновно дa искористе отпад као основно или додатно гориво ради добијања материјалних производа, у складу са дозволом надлежног органа, на основу овог закона и прописа којима се уређује интегрисано спречавање и контрола загађивања животне средине.”

Члан 2.

У члану 71. став 5. мења се и гласи:

„Забрањен је увоз отпада ради инсинерације, ко-инсинерације и одлагања.”

После става 5. додаје се нови став 6, који гласи:

„Изузетно од става 5. овог члана дозвољен је увоз неопасног отпада ради поновног искоришћења за сопствене потребе у постројењима која у обављању своје делатности врше ко-инсинерацију отпада из члана 38. став 9. у складу са овим законом.”

Досадашњи ст. 6 -11. постају ст. 7 - 12.

Члан 3.

Овај закон ступа на снагу осмог дана од дана објављивања у „Службеном гласнику Републике Србије”.